**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2021 թվականի N -Ն

**«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ԵՎ 2021 ԹՎԱԿԱՆԻ ՕԳՈՍՏՈՍԻ 3-Ի N 1252-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

**------------------------------------------------------------------------------------------------------**

Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասը՝ Հայաստանի Հանրապետության կառավարությունը ո ր ո շ ու մ է.

1. «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքի 2-րդ, 6-րդ հոդվածներում և N 1 հավելվածի NN 2, 3, 4, 5 աղյուսակներում, N 3 հավելվածի N 1 աղյուսակում կատարել վերաբաշխում, «Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման NN 1, 2, 3, 4, 5, 9, 9.1 և 10 հավելվածներում կատարել փոփոխություններ և լրացումներ՝ համաձայն NN 1-17 հավելվածների:

2. ՀՀ կառավարության 03.08.2021թ. N 1252-Ն որոշման 4-րդ կետում «7,583,325.6» թիվը փոխել «7,583,325,600» թվով:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |
| --- | --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏ** | **ՆԻԿՈԼ ՓԱՇԻՆՅԱՆ** |

**ՏԵՂԵԿԱՆՔ - ՀԻՄՆԱՎՈՐՈՒՄ**

**««**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ԵՎ 2021 ԹՎԱԿԱՆԻ ՕԳՈՍՏՈՍԻ 3-Ի N 1252-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»

ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

**Իրավական ակտի անհրաժեշտությունը (նպատակը)**

Սույն Նախագծի ընդունումը պայմանավորված է ՀՀ 2021թ-ի պետական բյուջեի կառավարության պահուստային ֆոնդը համալրելու անհրաժեշտությամբ։

**Ընթացիկ իրավիճակը և խնդիրները**

Համաձայն ՀՀ 2021 թվականի պետական բյուջեն վերանայելու վերաբերյալ հանձնարարականների՝ 2021 թվականի պետական բյուջեով հաստատված տվյալ գերատեսչության գծով ընդհանուր հատկացումների նվազեցումների առաջարկության հիման վրա ներկայացվել է «Հայաստանի Հանրապետության 2021 թվականի պետական բյուջեի մասին» հայաստանի հանրապետության օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագիծ:

Հարկ է նշել, որ վարկային և դրամաշնորհային ծրագրերի համաֆինանսավորման գծով նվազեցումներին զուգահեռ անհրաժեշտություն է առաջացել նվազեցնել նաև նշված ծրագրերի վարկային և դրամաշնորհային միջոցները, որի արդյունքում համապատասխանաբար նվազեցվել է դեֆիցիտը՝ 899.0 մլն և եկամուտը՝ 1,383.1 մլն դրամով:

Միաժամանակ անհրաժեշտություն է առաջացել ճշտել ՀՀ կառավարության 03.08.2021թ. N 1252-Ն որոշման տեքստում չափման միավորը:

**ՏԵՂԵԿԱՆՔ**

**Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունումով ՀՀ 2021 թվականի պետական բյուջեի եկամուտները նվազել են 1,383.1 մլն դրամով, դեֆիցիտը՝ 899.0 մլն դրամով, իսկ ծախսերը նվազել են 2,282.1 մլն դրամով։

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Նախագծի ընդունումն այլ իրավական ակտերում փոփո­խութ­յուն­ների կամ լրացում­ների ան­հրաժեշտություն չի առաջացնում:

**Նախագծի մշակման համար կիրառված իրավական ակտերն են**` «Հայաստանի Հան­րապետության 2021 թվա­կանի պետական բյուջեի մա­սին» ՀՀ օրենք և ՀՀ կառավարության 2020 թվականի դեկտեմբերի 30-ի N 2215-Ն որոշումը: